**KRITÉRIUM NA VYHODNOTENIE PONÚK,**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Ponuky sa vyhodnocujú na základe kritéria na vyhodnotenie ponúk**

**Cena za dodanie predmetu zákazky vyjadrená v EUR bez DPH**

Komisia na vyhodnotenie ponúk prostredníctvom systému EKS automatizovaným spôsobom v súlade
so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov vyhodnotí ponuky uchádzačov, ktoré neboli vylúčené, podľa kritéria na vyhodnotenie ponúk (ďalej len „kritérium“), určeného v oznámení o vyhlásení verejného obstarávania a na základe pravidiel jeho uplatnenia určených v tejto časti súťažných podkladoch.

**Kritérium na vyhodnotenie ponúk: Cena za dodanie predmetu zákazky vyjadrená v EUR bez DPH**

*(na každú samostatne vyhodnocovanú časť zákazky)*

Uchádzačom predložený návrh na plnenie tohto kritéria musí byť zaokrúhlený na dve desatinné miesta.

Jediným kritériom na vyhodnotenie ponúk je najnižšia navrhovaná cena za dodanie predmetu zákazky vyjadrená v EUR bez DPH, uvedená v ponuke uchádzača podľa prílohy č. 3a, 3b týchto súťažných podkladov. Všetky ceny uvedené v ponuke uchádzača podľa prílohy č. 3a, 3b týchto súťažných podkladov musia byť zaokrúhlené na dve desatinné miesta.

**Pravidlá na uplatnenie kritéria:**

Cena za dodanie predmetu zákazky vyjadrená v EUR bez DPH:

Systém EKS automatizovane označí ponuku s najnižšou Cenou za dodanie predmetu zákazky vyjadrenú v EUR bez DPH za prvú, ponuku s druhou najnižšou Cenou za dodanie predmetu zákazky vyjadrenú v EUR bez DPH za druhú, ponuku s tretou najnižšou Cenou za dodanie predmetu zákazky vyjadrenú v EUR bez DPH za tretiu, atď. Ponuku uchádzača, ktorú systém EKS automatizovane vyhodnotil podľa predmetného kritéria za prvú, t.j. úspešnú ponuku odporučí komisia na vyhodnotenie ponúk, verejnému obstarávateľovi prijať.